Nikolaj je bil ruski car v obdobju 1825–1855 in poljski kralj v obdobju 1825–30. Kot reakcionaren avtokrat se je upiral vsem spremembam in skrbno pazil, da v Rusiji ne bi prišlo do revolucije. Navzven je bil sprva vojaško uspešen. Z zmagami nad Perzijo in Turčijo je razširil rusko ozemlje. Zadušil je vstajo na Poljskem in pomagal Habsburžanom premagati uporne Madžare. Nasprotoval je prizadevanjem Prusov, da bi pod svojim vodstvom združili Nemčijo. Zaradi svoje neprilagodljivosti in nepopustljivosti je vse evropske velesile obrnil proti sebi. Stopile so na stran Turčije in v krimski vojni zadale Rusiji težak poraz.